LEZZAYER TAMANEƔT– Yenna-d uneɣlaf n yedles, Azzedine Mihoubi, ass n letniyen, dakken anaẓur Choukri Mesli, ay yemmuten ass n letniyen deg Paris, yella « d yiwen seg yimesbedden n teklut tatrart deg Lezzayer » yernu d yiwen seg « tgejda » n tẓuri tassilɣant ɣer yidis n Mohamed Racim, Mhamed Issiakhem, Khadda d Baya.
Yesmekti-d uneɣlaf, deg yiwen n yizen n uɛezzi, dakken Choukri Mesli yeḥbes taklut akken ad yadef ɣer yiɣallen n Terni n Weslelli Taɣelnawt.
Ilul umeṛḥum deg Tlemsan ass n 8 Wamber 1931 deg yiwet n twacult n waggagen d yemẓawanen yernu yebda amecwaṛ-nnes deg tẓuri asmi ay yella meẓẓiy, sakkin yudef ɣer Uɣerbaz n Tẓuriyin Tihuskayin n Lezzayer Tamaneɣt asmi ay d-tguǧǧ twacult-nnes ɣer temdint-a deg 1947.
Yella unaẓur-a d abalmud n Mohamed Racim uqbel ma yedda ɣer Uɣerbaz n Tẓuriyin Tihuskayin n Paris anda ay iga tazikkent, deg 1956, ɣer yidis n unaẓur ameṛṛuki Ahmed Cherkaoui. Deffir uzarug, yessuddes acḥal n tzikknin deg Lezzayer d wezɣar, ladɣa deg Paris, Washington, New York, San Francisco d Atlanta.
kab_Latn kab_Latn kab_Latn kab_Latn